Държавен вестник, бр. 64, 2010 г., стр. 76

СТР.  76	
Д Ъ Р Ж А В Е Н  В Е С Т Н И К 	
БРОЙ  64
6. осигуряване в правно отношение на дей­
ността по възлагане на обществени поръчки 
с възложител министърът на отбраната или 
упълномощени от него длъжностни лица от 
администрацията и по предоставянето на 
концесии;
7. осигуряване в правно отношение дейността 
по управление и разпореждане с жилищния 
фонд, недвижимите имоти и движимите вещи 
в управление на министерството и дейността, 
организирана от администрацията;
8. осигуряване в правно отношение на из­
пълнението на правомощията на министъра на 
отбраната в качеството му на едноличен соб­
ственик на капитала в търговските дружества 
с държавно участие;
9. осигуряване в правно отношение на меж­
дународната дейност на Министерството на 
отбраната, Българската армия и структурите 
на подчинение на министъра на отбраната.
(2) На юрисконсултите и служителите с 
юридическо образование от Министерството 
на отбраната могат да бъдат възлагани и други 
задължения съобразно характера на заеманата 
длъжност и изискванията на длъжностната 
характеристика.
(3) Когато изготвят проекти на актове на ми­
нистъра на отбраната, договори или становища, 
юрисконсултите и служителите с юридическо 
образование от Министерството на отбраната 
удостоверяват това обстоятелство с подпис на 
съгласувателния лист. 
Раздел ІІ
Съгласуване за законосъобразност и изготвяне 
на проекти на нормативни и административни 
актове
Чл. 14. Дейността по съгласуване за за­
коносъобразност и изготвяне на проекти на 
нормативни и административни актове се 
изразява във:
1. изготвяне на становища за законосъо­
бразността на изготвените в Министерството 
на отбраната проекти на нормативни актове, 
както и на постъпилите проекти на нормативни 
актове от други ведомства по реда на Устрой­
ствения правилник на Министерския съвет и 
на неговата администрация;
2. съгласуване и даване на становища за 
законосъобразност на изготвените проекти на 
административни актове на министъра на от­
браната, на заместник-министрите на отбраната, 
на началника на отбраната и на постоянния 
секретар на отбраната;
3. участие в работни групи, включително и 
междуведомствени, за изготвяне на нормативни 
и административни актове;
4. самостоятелно изготвяне на проекти на 
нормативни актове по указание на министъра 
на отбраната;
5. даване на становища по правни въпроси 
във връзка с възникнали проблеми в Минис­
терството на отбраната, Българската армия или 
структурите на пряко подчинение на министъра 
на отбраната;
6. проучване и анализиране на състоянието 
на вътрешноведомствената нормативна уредба и 
предложения за привеждането є в съответствие 
с нормативните актове от по-висока степен;
7. анализиране на резултатите от прилага­
нето на законите и подзаконовите нормативни 
актове, свързани с отбраната и въоръжените 
сили, и предложения за изменението и допъл­
нението им;
8. проучване на законодателството на други 
страни в областта на отбраната и въоръжените 
сили.
Чл. 15. (1) Проектът на нормативен или 
административен акт на министъра на отбра­
ната заедно с докладна записка, обосноваваща 
необходимостта от издаването на акта, се пред­
ставя за съгласуване относно неговата законо­
съобразност на дирекция „Правно-нормативна 
дейност“ – МО. Становището на директора на 
дирекция „Правно-нормативна дейност“ – МО, 
по законосъобразността на акта е задължително 
за изготвителя.
(2) На дирекция „Правно-нормативна дей­
ност“ – МО, се предоставя необходимото тех­
нологично време за съгласуване на актовете 
по ал. 1, което не може да бъде по-малко от 
5 работни дни. 
Чл. 16. Екземпляр от нормативните актове 
на министъра на отбраната след подписването 
им се изпраща в дирекция „Правно-нормативна 
дейност“ – МО.
Чл. 17. Нормативните актове на министъ­
ра на отбраната се изпращат в редакцията на 
„Държавен вестник“ за обнародване с писмо, 
изготвено от дирекция „Правно-нормативна 
дейност“ – МО. 
Чл. 18. Актовете на командирите (начал­
ниците) на военните формирования от Бъл­
гарската армия задължително се съгласуват за 
законосъобразност от обслужващия ги юрист, 
което се удостоверява с неговия подпис на 
съгласувателния лист. 
Чл. 19. (1) Когато юристът счита, че предос­
тавеният му за съгласуване проект на акт по 
чл. 18 е незаконосъобразен, уведомява горесто­
ящия юрист, а ако няма такъв – директора на 
дирекция „Правно-нормативна дейност“ – МО, 
като прилага мотивирано становище по случая. 
(2) Горестоящият юрист изготвя становище, 
за което уведомява прекия си началник, който 
е длъжен да разгледа и реши поставения въпрос 
в тридневен срок.
(3) При несъгласие с решението на коман­
дира (началника) юристът по ал. 2 изготвя 
становище и го изпраща по команден ред на 
горестоящия юрист.